OʻZBEKISTON RESPUBLIKASIDA QORAQALPOGʻISTON RESPUBLIKASI MADANIYATI KUNLARINI OʻTKAZISh TOʻGʻRISIDA
(resolution, 2021-02-22)

Oʻzbekiston Respublikasi xalqlarining qardoshlarcha doʻstligini yanada mustahkamlash, milliy madaniyatlarining bir-birini oʻzaro boyitish jarayonini chuqurlashtirish, Qoraqalpogʻiston xalqi madaniyati va sanʼati yutuqlarini keng targʻib qilish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashining Oʻzbekistonda Qoraqalpogʻiston Respublikasi madaniyati kunlarini oʻtkazish toʻgʻrisidagi taklifi maʼqullanib, 1993-yilning 25—29-yanvar kunlari oʻtkazilsin. 2. Oʻzbekiston Respublikasida Qoraqalpogʻiston Respublikasi madaniyati kunlarini oʻtkazish boʻyicha tashkiliy qoʻmitaning tarkibi ilovaga muvofiq tasdiqlansin. 3. Oʻzbekiston Respublikasida Qoraqalpogʻiston Respublikasi madaniyati kunlari ishtirokchilarining tarkibi 260 kishidan iborat qilib belgilansin. 4. Tashkiliy qoʻmita bir hafta muddat ichida Oʻzbekiston Respublikasida Qoraqalpogʻiston Respublikasi madaniyati kunlari dasturini ishlab chiqsin. 5. Oʻzbekiston Respublikasi Davlat matbuot qoʻmitasi va “Sharq” nashriyot-matbaa konserni zarur bosma materiallarni chop etishni taʼminlasinlar. 6. “Oʻzbekiston havo yoʻllari” aviakompaniyasi, Oʻrta Osiyo temir yoʻli boshqarmasi va “Toshshaharyoʻlovchitrans” uyushmasi madaniyat kunlari qatnashchilarining kelib-ketishlari bilan bogʻliq, masalalarni hal etsinlar. 7. Toshkent shahar hokimligi: madaniyat kunlari qatnashchilarini mehmonxonalarda joylashtirish choralarini koʻrsin; madaniyat kunlari tadbirlari oʻtkaziladigan joylarni, koʻcha va maydonlarni lozim darajada obodonlashtirishni, bezatishni taʼminlasin. 8. Oʻzbekiston Milliy axborot agentligi, Oʻzbekiston Davlat teleradiokompaniyasi, gazetalar tahririyatlariga Qoraqalpogʻiston Respublikasi madaniyati kunlarini tayyorlash va oʻtkazish jarayonini keng yoritish tavsiya etilsin. 9. Oʻzbekiston Davlat kinokompaniyasiga Oʻzbekiston Respublikasida Qoraqalpogʻiston Respublikasi madaniyati kunlarining oʻtishiga bagʻishlangan qisqa metrajli hujjatli film yaratish topshirilsin. 10. “Oʻzbeksavdo” davlat uyushmasi oʻtkaziladigan tadbirlar ishtirokchilariga zarur xizmat koʻrsatish tadbirlarini amalga oshirsin. 11. Oʻzbekiston Respublikasi Ichki ishlar vazirligi tadbirlar oʻtkaziladigan joylarda, mehmonxonalarda, boshqa tashrif joylarida jamoat tartibini saqlash hamda avtotransport harakatida xavfsizlikni taʼminlash choralarini koʻrsin. 12. Oʻzbekiston Respublikasi Sogʻliqni saqlash vazirligi madaniyat kunlari qatnashchilariga tibbiy xizmat koʻrsatishni tashkil etsin. 13. Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, respublika “Mahalla” jamgʻarmasi Toshkent shahri aholisining Qoraqalpogʻiston Respublikasi madaniyati kunlarida faol ishtirok etishini taʼminlasinlar. 14. Oʻzbekiston Respublikasi Madaniyat ishlari vazirligi hamda barcha ijodiy uyushmalar madaniyat kunlarida ishtirok etgan badiiy jamoalarga esdalik sovgʻalari berishni nazarda tutsinlar. 15. Oʻzbekiston Respublikasida Qoraqalpogʻiston Respublikasi madaniyati kunlarini oʻtkazish munosabati bilan sarflangan mablagʻlar taqdim etilgan sarf-xarajat roʻyxatiga binoan Oʻzbekiston Respublikasi va Qoraqalpogʻiston Respublikasi budjeti hisobidan qoplansin. 16. Mazkur qarorning bajarilishini nazorat qilish Oʻzbekiston Respublikasi bosh vazirining oʻrinbosari oʻrtoq M. Qoraboyev zimmasiga yuklatilsin.